b'\n_START_ARTICLE_\nUEFAs stadionrangering\n_START_PARAGRAPH_\nUEFAs stadionrangering er det europeiske fotballforbundets metode for \xc3\xa5 klassifisere de europeiske fotballstadionene etter hvilken turnering de klarer \xc3\xa5 arrangere. Frem til 2006 benyttet UEFA rangeringssystemet med 1\xe2\x80\x935 stjerner, men rangeringen ble da omgjort til fire kategorier. De siste justeringene av det nye rangeringssystemet tr\xc3\xa5dte i kraft den 1. mai 2010.\n_START_SECTION_\nKriterier\n_START_PARAGRAPH_\nHovedkriteriene for \xc3\xa5 kunne rangeres i den enkelte kategori, er:\n_START_SECTION_\n\xc3\x98vrige detaljer\n_START_PARAGRAPH_\nHvis det finnes et skyvetak over stadion, skal dets bruk fastlegges ved konsultasjon mellom den UEFA-delegerte og den utpekte hoveddommeren._NEWLINE_Selv om minstekravet til antall sitteplasser for et stadion av kategori fire kun er 8\xc2\xa0000, er intet stadion med mindre enn 40\xc2\xa0000 plasser blitt valgt til avvikling av en finale i UEFA Europa League, og intet stadion med mindre enn 60\xc2\xa0000 plasser er blitt valgt til spillested for en finale i UEFA Champions League etter at disse bestemmelsene ble innf\xc3\xb8rt i 2006. _NEWLINE_UEFAs president Michel Platini uttalte i 2007 at europeiske pokalfinaler kun skal bli spilt p\xc3\xa5 stadioner med en gjennomsnittlig tilskuerkapasitet p\xc3\xa5 70\xc2\xa0000 for at de sikkerhetmessige forholdene kan h\xc3\xa5ndteres forsvarlig. B\xc3\xa5de Santiago Bernab\xc3\xa9u og Wembley Stadium, hvor finalene i Champions League ble spilt henholdsvis i 2010 og 2011, har en st\xc3\xb8rre kapasitet enn 70\xc2\xa0000, slik ogs\xc3\xa5 med Stadio Olimpico i Roma, som var arena for finalen i 2009. Wembley Stadium har plass til 90\xc2\xa0000 tilskuere, og Allianz Arena, som var spillested for finalen i 2012 kan romme 69\xc2\xa0901 tilskuere.'